മുട്ടില് മരം മുറിക്കേസ് അട്ടിമറി: പ്രതികളും സാജനും തമ്മിലുള്ള ഫോണ് സംഭാഷണം പുറത്ത് മുട്ടില് മരം മുറിക്കേസ് അട്ടിമറിക്കാന് ശ്രമിച്ചതിന്റെ തെളിവുകള് പുറത്ത്. പ്രതികളായ ആന്റോ അഗസ്റ്റിന്, റോജി അഗസ്റ്റിന് എന്നിവര് ഫോറസ്റ്റ് കണ്സര്വേറ്റര് എന് ടി സാജന്, മാധ്യമപ്രവര്ത്തകന് ദീപക് ധര്മടം എന്നിവരുമായി സംസാരിച്ചതിന്റെ ഫോണ് രേഖകളാണ് പുറത്തുവന്നിരിക്കുന്നത്. ഗൂഢാലോചന സംബന്ധിച്ചുള്ള അന്വേഷണ റിപ്പോര്ട്ടിനെ സാധൂകരിക്കുന്ന പ്രധാനപ്പെട്ട തെളിവുകളാണ് ഫോണ്വിളി രേഖകള് സാജനും പ്രതികളും തമ്മില് 86 തവണ സംസാരിച്ചു. മാധ്യമ പ്രവര്ത്തകന് ദീപക് ധര്മടം 107 തവണ പ്രതികളെ വിളിച്ചിട്ടുണ്ട്. മരംമുറി കേസ് അട്ടിമറിക്കാന് സാജനും ദീപക് ധര്മടവും സംസാരിച്ചതായും വനംവകുപ്പിന്റെ റിപ്പോര്ട്ടിലുണ്ടായിരുന്നു. കേസ് മറയ്ക്കാനും മരം മുറി കണ്ടെത്തിയ ഉദ്യോഗസ്ഥനെ കുടുക്കാനുമായി മറ്റൊരു വ്യാജക്കേസ് ഉണ്ടാക്കുകയായിരുന്നു. ഇതുസംബന്ധിച്ചുള്ള വ്യാജ വാര്ത്തകള് പുറത്തുവന്നിരുന്നുവെന്നും റിപ്പോര്ട്ടില് പറയുന്നുണ്ട്.